《谢康使君见访示诗观奕庆之》
元代·方回

妙年曾到凤凰池，五马能临六枳篱。
量浅最难胜潢酒，着低何敢抗高棋。
森严法度蚕头字，瘦硬丰标鹤膝诗。
自笑书痴了无得，文章太守是吾师。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。